efsyn.gr

Σε διαθεσιμότητα έθεσε το Αρχηγείο της Ελληνικής Αστυνομίας τον αστυνομικό που καταγράφηκε σε βίντεο να καταβρέχει με μάνικα μια γυναίκα ΑμΕΑ έξω από το Αστυνομικό Τμήμα Ομονοίας στις 20 Οκτωβρίου.

Όπως μεταδίδει το πρακτορείο dikastiko.gr, η απόφαση εκδόθηκε στις 14 Φεβρουαρίου και τίθεται σε ισχύ ενόψει του γεγονότος ότι εκκρεμεί διοικητική αλλά και ποινική έρευνα σε βάρος του αστυνομικού. Μπορεί να διαρκέσει μάλιστα έως και 24 μήνες, οπότε θα πρέπει να έχει ληφθεί απόφαση για τη διοικητική έρευνα που διενεργείται με το ερώτημα της απόταξης γα τον αστυνομικό.

Στο επίμαχο βίντεο αστυνομικοί με γάντια στα χέρια σέρνουν τη γυναίκα, την ακουμπούν στο πεζοδρόμιο και λίγο αργότερα ένστολος πιάνει τη μάνικα και την καταβρέχει.

Το συμβάν είχε καταγγείλει δικηγόρος που ήταν αυτόπτης μάρτυρας και όπως λέει του πέρασαν χειροπέδες.

Οι αστυνομικοί προκειμένου να δικαιολογήσουν τις πράξεις τους υποστηρίζουν ότι η γυναίκα είχε αφοδεύσει στην είσοδο του τμήματος και ότι ήθελαν να πλύνουν το πεζοδρόμιο.